

**ППриложение № 8**

**АДМИНИСТРАТИВЕН ДОГОВОР**

**№ ………………………………….**

**за предоставяне на безвъзмездна финансова помощ по Програма за морско дело, рибарство и аквакултури 2021-2027, финансирана от Европейския фонд за морско дело, рибарство и аквакултури,**

**процедура чрез подбор на проектни предложения**

**BG14MFPR001-3.002 „Изпълнение на стратегии за ВОМР“**

1. Настоящият договор се сключва на основание чл. 37, ал. 3 от Закона за управление на средствата от Европейските фондове при споделено управление (ЗУСЕФСУ) във връзка с постъпило … (*проектно предложение ИСУН №, …..*) и т. … от оценителен доклад, одобрен от ръководителя на управляващия орган на *…(посочва се датата)*

между

.................................................................... - заместник-министър на земеделието и храните и Ръководител на Управляващия орган на Програма за морско дело, рибарство и аквакултури 2021-2027 (ПМДРА) – съгласно заповед № ...................................... ……………… от ……………….. на министъра на земеделието и храните,

и

……………(*наименование, седалище и адрес на управление, БУЛСТАТ/ЕИК на бенефициента*), представлявано от …………………..,

наричана по-нататък „МИРГ“

1. Страните по договора се споразумяха за следното:

2.1 Ръководителят на Управляващия орган предоставя на МИРГ безвъзмездна финансова помощ (БФП) в максимален размер до ….. лв. (*словом в лева….*) за текущи разходи и разходи за популяризиране на стратегия за Водено от общностите местно развитие (ВОМР), във връзка с изпълнението на Стратегия за ВОМР по проект № …………………………….., с наименование „…………………………………..“ (наричана по-нататък Стратегията), Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури”, процедура чрез подбор на проектни предложения BG14MFPR001-3.002 „Изпълнение на стратегии за ВОМР“ за изпълнение на.

* 1. Проект (*номер от ИСУН и наименование*) е:

на стойност ............................БФП общо за стратегия.,

от които:

2.2.1. текущи разходи на МИРГ, предмет на настоящия договор в размер до …………………………….. лв. (словом в лева)

2.2.2. разходи за популяризиране на стратегията, предмет на настоящия договор до ………………….. лв. (словом в лева).

2.3 Срокът/периодът за изпълнение на дейностите, включващи текущи разходи и разходи за популяризиране на стратегията за ВОМР е до 31.12.2029 г.

1. Конкретизация на условията за изпълнение на проекта.

МИРГ изпълнява дейностите, включващи текущи разходи и разходи за популяризиране на стратегията за ВОМР съгласно одобреното проектно предложение (*посочва се номер от ИСУН*), Условията за изпълнение, утвърдени със Заповед № ……….на Ръководителя на Управляващия орган и клаузите на настоящия договор.

Размерът на безвъзмездната финансова помощ е равен на размера на верифицираните текущи разходи и разходи за популяризиране, във връзка с изпълнението на Стратегията за ВОМР, но не повече от размера по т. 2.2.1. и 2.2.2.

4. Конкретизация на условията за плащане.

Плащанията по проекти за изпълнение на стратегията се извършава по реда, условията, в размерите и в сроковете, посочени в този договор, Условията за изпълнение и Споразумението за управление на стратегията за ВОМР по процедура за подбор на проекти № ........................................................................

4.1. Авансово плащане за текущи разходи и разходи за популяризиране на стратегия за ВОМР е допустимо всяка година след одобрение на планираните дейности и разходи за съответната година. Същото се извършва ежегодно в размер до 50% на сто от стойността на одобрения годишен бюджет. Не може да се извърши следващо авансово плащане преди да е изчистено предходното авансово плащане.

4.2. Местната инициативна рибарска група подава искане за междинно плащане чрез ИСУН до ДФЗ - РА до 10-то число на месеца, следващ изминалото тримесечие, като прилага документите съгласно искане за плащане (Приложение 9.2). Всяка календарна година ДФЗ-РА приспада изплатеното авансово плащане от одобрения годишен бюджет за същата година. Последното искане за междинно плащане за съответната година се подава до ДФЗ – РА в срок до 5 декември на същата година. Когато авансово плащане е извършено съгласно т. 4.1. и в зависимост от одобрените разходи, ДФЗ - РА намалява размера на плащането със сто на сто от размера на авансовото плащане от одобрените допустими разходи. В срок до 10 работни дни след уведомление чрез модул „Кореспонденция“ в ИСУН на етап последното искане за междинно плащане за съответната година, МИРГ е длъжна да възстанови неусвоената част от аванса, в случай че има такава.

4.3. Окончателното плащане е последното плащане за текущите разходи и разходите за популяризиране на МИРГ. Разходите са допустими за финансиране, ако са направени и платени от бенефициента до 31 декември 2029 г.

4.4 Междинни и окончателни плащания се извършват след верифициране с цел потвърждаване допустимостта на извършените разходи.

4.5. Плащането по настоящия договор за текущи разходи и разходи за популяризиране на стратегия за ВОМР се извършва в левове, по банков път, по следната банкова сметка на МИРГ:

……………………………….... (посочва се банката на МИРГ)

………………………………… (посочва се BIC КОД)

………………………………… (посочва се банковата сметка в левове - IBAN)

5. Възстановяване на недължимо платените и надплатени суми, както и на неправомерно получените или неправомерно усвоени средства:

5.1. Установените недължимо платени и надплатени суми се възстановяват от плащания по проекта. Когато отказ от верификация е издаден след съответното плащане, установените недължимо платени и надплатени суми се възстановяват чрез доброволно изпълнение от страна на бенефициента в 14-дневен срок. След изтичането на срока за доброволно плащане недължимо платените и надплатените суми се прихващат от следващо плащане по проекта заедно с дължимите лихви за просрочие, а когато това е неприложимо - чрез упражняване на права по дадените от бенефициента обезпечения по чл. 61, ал. 2, по ред и начин, определени в нормативния акт по чл. 7, ал. 4, т. 4 от ЗУСЕФСУ.

5.2. След окончателното плащане по проекта установените и невъзстановени недължимо платени и надплатени суми са публично вземане съгласно чл. 162, ал. 2, т. 8 от Данъчно-осигурителния процесуален кодекс.

6. Безвъзмездната финансова помощ по т. 2.1 от настоящия договор не представлява държавна помощ.

7. Измененията и/или допълненията на настоящия договор се извършват от УО на ПМДРА чрез сключването на допълнителни споразумения към него, по инициатива на Управляващия орган или на МИРГ, при условията на чл. 39, ал. 1 и ал. 2 от ЗУСЕФСУ.

8. Договорът се прекратява при условията на чл. 39, ал. 3, 4 и 5 от ЗУСЕФСУ.

8.1. Настоящият договор се прекратява автоматично, считано от датата на прекратяване на сключеното между УО на ПМДРА и МИРГ, Споразумение за изпълнение на Стратегията за ВОМР.

8.2. При прекратяване на настоящия договор по вина на МИРГ, МИРГ е длъжна да възстанови изцяло изплатената по договора безвъзмездна финансова помощ.

9. Прекратяването на настоящия договор не засяга правата на бенефициентите по проектите към Стратегията, ако към момента на прекратяването му са сключили договор за предоставяне на безвъзмездна финансова помощ, освен ако по конкретния договор между МИРГ и бенефициента не е уговорено друго.

10. Цялата кореспонденция, свързана с договора и проекта, се осъществява чрез Информационната система за управление и наблюдение на средствата от ЕФСУ при спазване на изискванията на ЗУСЕФСУ, на съответните нормативни актове по прилагането му и Условията за кандидатстване и пакета документи към тях.

11. Одобреният проект и документите по чл. 26, ал. 1 от Закона за управление на средствата от Европейските фондове при споделено управление, в частта, определяща условията за изпълнение, са неразделна част от настоящия договор и Приложение 8А - Споразумение за управление на стратегия за ВОМР.

С подписването на настоящия АДПБФП № ………………. Бенефициентът/представляващият Бенефициента потвърждава, че е запознат със съдържанието на договора и неговите приложения и с Условията за изпълнение и ги приема.

**РЪКОВОДИТЕЛ НА УПРАВЛЯВАЩИЯ ОРГАН**



[подпис]

[дата]

**ЗА МЕСТНА ИНИЦИАТИВНА РИБАРСКА ГРУПА**



[подпис]

[дата]